Z A P I S N I K
 6. sjednice Vijeća Mjesnog odbora Sloboština, održane dana 
19. listopada 2021. godine u objektu mjesne samouprave Sloboština,
s početkom u 19:00 sati


NAZOČNI ČLANOVI VIJEĆA: Josip Benko, Srećko Krivić, Darko Konjiković, Martina Hegedušić, Goran Ratković, Danica Juričić Spasović

Vijećnik Antonio Pavlečić nazočan je od 19:18 sati

Ostali nazočni: 

Građanin P.B., građanin S.D., građanka R.P. i građanka J.P.

Predsjedava Goran Ratković, predsjednik Vijeća.

Zapisnik vodi: Martina Hegedušić, vijećnica u Vijeću

Sjednica je započela sa zakašnjenjem od 10 minuta iz razloga što je Vijeće čekalo dolazak vijećnika Antonia Pavlečića. Obzirom da vijećnik nije došao do 19:10, a iz obzira prema prisutnim građanima, sjednica je započela bez vijećnika Antonia Pavlečića. 

	Predsjednik konstatira da je na početku otvaranja Sjednice nazočno 6 od ukupno 7 članova Vijeća, što znači da Vijeće može pravovaljano odlučivati te otvara 6. sjednicu Vijeća Mjesnog odbora Sloboština. 


USVAJANJE ZAPISNIKA

	Bez rasprave, sa 6 glasova ˝ZA˝ Vijeće prihvaća tekst Zapisnika 5. sjednice održane 16. rujna 2021. 


USVAJANJE DNEVNOG REDA

Nakon izmjena redoslijeda točaka dnevnog reda prema prijedlogu predsjednika Vijeća Gorana Ratkovića, Vijeće Mjesnog odbora sa 6 glasova „ZA“ prihvaća dnevni red. 

D n e v n i     r e d

1. Rasprava o zamolbi stanovnika Ulice S. Gradića o refundaciji dijela troškova uslijed radova na dijelu pločnika ispred ulaza u zgradu na adresi S.Gradića 1, S. Gradića 3, S. Gradića 7. i S. Gradića 17 – zaključak, donosi se
2. Rasprava o peticiji građana za izgradnju dječjeg igrališta u Nežićevoj ulici - zaključak, donosi se
3. Priprema prijedloga programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. god.  – zaključak, donosi se
4. Rebalans PKA 2021. u naselju Sloboština – zaključak, donosi se
5. Rasprava o prijedlogu dodavanja novih lokacija za pokretne naprave za trgovinu na malo – zaključak, donosi se
6. Rasprava o osnivanju radnih tijela – zaključak, donosi se
7. Rasprava o inicijativi za postavljanje kamera na ulazu u pješačke zone u naselju Sloboština – zaključak, donosi se
8. Rasprava o regulaciji prometa na raskrižju Ul. SR Njemačke-Bolšićeva-Hribarov Prilaz- zaključak, donosi se
9. Dedović Srećko – kupnja zemljišta, k.č.1951, k.o. Zaprudski otok
10. Pitanja, prijedlozi, obavijesti


Ad. 1. Rasprava o zamolbi stanovnika Ulice S. Gradića o refundaciji dijela troškova uslijed radova na dijelu pločnika ispred ulaza u zgradu na adresi S.Gradića 1, S. Gradića 3, S. Gradića 7. i S. Gradića 17 – zaključak, donosi se

Predsjednik je dao riječ vijećnici Danici Juričić Spasović kao predlagateljici ove točke dnevnog reda da usmeno upozna Vijeće sa predmetom rasprave. Nakon izlaganja vijećnice uz odobrenje predsjednika, riječ je dobila građanka R.P. kao predstavnik stanara na navedenoj lokaciji. 

U 19:18 dolazi vijećnik Antonio Pavlečić

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić i Josip Benko

Vijeće je raspravljalo o opravdanosti zahtjeva stanara na navedenim adresama o refundaciji dijela troškova koji su nastali uslijed radova na sanaciji dijela pločnika ispred ulaza u zgrade na navedenim adresama, a na zemljištu u vlasništvu Grada. Od 2009.godine građani pokušavaju sa Gradom naći zajedničko rješenje problema. Rješenje koje im je Grad ponudio (asfaltiranje umjesto sanacije kockica) nije im bilo prihvatljivo jer građani smatraju da bi takvo rješenje narušilo originalnu vizuru zgrade i misle da to nije adekvatno rješenje za oborinske vode. Pošto je situacija nalagala hitnu sanaciju zbog mogućih ozljeda prolaznika uslijed grba i rupa na pločniku, stanari su se odlučili na sanaciju iz vlastitih sredstava zgrade (iz pričuve). Temeljem toga građani smatraju da bi im Grad trebao sudjelovati jednim dijelom u troškovima tog zahvata te traže refundaciju dijela troškova. 

Nakon provedene rasprave, VMO Sloboština sa 4 glasova „ZA“ i 3 „SUZDRŽANA“ donosi:


[bookmark: _Hlk86077502]Z A K LJ U Č A K

 o zamolbi stanovnika Ulice S. Gradića o refundaciji dijela troškova uslijed radova na dijelu pločnika ispred ulaza u zgradu na adresi S.Gradića 1, S. Gradića 3, S. Gradića 7. i S. Gradića 17

1. Vijeće Mjesnog odbora Sloboština raspravljalo je o zamolbi stanovnika Ulice S. Gradića o refundaciji dijela troškova uslijed radova na dijelu pločnika ispred ulaza u zgradu na adresi S.Gradića 1, S. Gradića 3, S. Gradića 7. i S. Gradića 17

2. Vijeće Mjesnog odbora Sloboština donosi zaključak da od nadležnog gradskog ureda traži mišljenje da li je refundacija dijela troškova moguća i na koji način. Isto tako od istog ureda traži se mišljenje kako bi suvlasnici zgrada trebali postupati ubuduće u sličnim situacijama ukoliko se nađu u njima. 

3. Ovaj Zaključak dostavlja se Vijeću Gradske četvrti Novi Zagreb-istok.





Ad.2. Rasprava o peticiji građana za izgradnju dječjeg igrališta u Nežićevoj ulici - zaključak, donosi se

Predsjednik je dao riječ vijećniku Srećku Kriviću kao predlagatelju ove točke dnevnog reda da usmeno upozna Vijeće sa predmetom rasprave. Nakon izlaganja vijećnika uz odobrenje predsjednika, riječ je dobio građanin P.B. kao inicijator peticije  građana. 

U raspravi sudjeluju: Danica Juričić Spasović, Goran Ratković, Srećko Krivić, Antonio Pavlečić, Josip Benko, Martina Hegedušić, Darko Konjiković

[bookmark: _Hlk86096289]Građani zapadnog dijela Sloboštine smatraju da u tom dijelu naselja djeca nemaju adekvatno igralište, a do prvog sljedećeg igrališta moraju hodati 15 minuta uz niz prometnica i pješačkih prijelaza. Iz tog razloga stanari Nežićeve ulice su organizirali peticiju građana za izgradnju dječjeg parka na K.Č.1568 koja je trenutno izlistana u Katalogu nekretnina Grada Zagreba i oglašena je za prodaju. 
Peticiju građana sa svim potpisima građani su predali VMO Sloboština. 

Nakon provedene rasprave, VMO Sloboština jednoglasno donosi:


[bookmark: _Hlk86077835]
Z A K LJ U Č A K

o peticiji građana za izgradnju dječjeg igrališta u Nežićevoj ulici 

1. Vijeće Mjesnog odbora Sloboština raspravljalo je o peticiji građana za izgradnju dječjeg igrališta u Nežićevoj ulici 

2. Vijeće Mjesnog odbora Sloboština donosi zaključak kojim od Gradskog ureda za upravljanje imovinom traži zaustavljanje prodaje navedene čestice i uklanjanje iz Kataloga nekretnina Grada Zagreba kao čestica namijenjena na prodaju. Isto tako,VMO Sloboština traži da se započne sa radnjama oko izgradnje dječjeg igrališta na navedenoj lokaciji. 

3. Ovaj Zaključak dostavlja se Vijeću Gradske četvrti Novi Zagreb-istok.


[bookmark: _Hlk86094341][bookmark: _Hlk85976103]Ad. 3. Priprema prijedloga programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. god.  – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Danica Juričić Spasović, Josip Benko, Antonio Pavlečić

VMO Sloboština raspravljalo je o pripremi prijedloga Programa građenja komunalne infrastrukture na području Grada Zagreba u 2022. godini i prijedloga Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. god.

Tijekom rasprave, vijećnici su iznijeli 9 prijedloga za Program građenja komunalne infrastrukture o kojima je provedeno glasovanje: 
1. Postavljanje 2 česme za vodu
 
2. Nastavak projekta proširenja parkinga u Bolšićevoj 1-15 

3. Postavljanje dodatne javne rasvjete na pojedinim lokacijama u naselju 

4. Izgradnja dječjeg parka u Nežićevoj 

5. Izgradnja parkinga na parceli iza Kauflanda – K.Č. 1675/6 

6. Proširenje okretišta autobusa 219 izgradnjom jedne zaustavne trake na KČ 1724 gdje bi roditelji mogli iskrcati djecu kada ih dovode u školu te uređenje staze do ulaza u školu

7. Izgradnja parka za pse na jednoj od predloženih lokacija K.Č. 1425/1 i 1447/1, 1580 ili 1577

8. Izgradnja parkinga u Ulici Stjepana Gradića pored Centra za rehabilitaciju Zagreb na K.Č. 1462/3 

9. Uređenje, asfaltiranje i izgradnja parkina u ulici Nikole Andrića na potezu od Nežićeve do ulice Stjepana Gradića na K.Č. 2295/1 1724 

Nakon provedene rasprave, sa 7 glasova ZA usvojeni su prijedlozi od 1 do 7. 
Sa 3 glasa ZA i 4 SUZDRŽANA nisu usvojeni prijedlozi 8. i 9. i temeljem toga VMO Sloboština donosi:





	Z A K LJ U Č A K

[bookmark: _Hlk86094372]o prijedlogu Programa građenja komunalne infrastrukture na području Grada Zagreba u 2022. godini


1. Vijeće Mjesnog odbora Sloboština raspravljalo je o Prijedlogu Programa građenja komunalne infrastrukture na području Grada Zagreba u 2022. godini – naselje Sloboština.

2. Vijeće Mjesnog odbora Sloboština donosi prijedloge Programa građenja komunalne infrastrukture na području Grada Zagreba u 2022. godini: 
1. Postavljanje dodatne javne rasvjete na lokacijama: pješački prijelaz Varićakova Zahradnikova s obje strane, šetnica uz dječji park Zahradnikova 1-25, parkiralište Zahradnikova 1-25, parkiralište Stjepana Gradića sjeverna strana (uz rub parkirališta), dječji park iza Spara
2. Nastavak projekta iz 2021. - Proširenje parkinga u Bolšićevoj 1-15 
3. Izgradnja dječjeg parka u Nežićevoj
4. Postavljanje 2 česme za vodu
5. Izgradnja parkinga na parceli iza Kauflanda - K.Č. 1675/6
6. Proširenje okretišta autobusa 219 izgradnjom jed zaustavne trake na KČ 1724 gdje bi roditelji mogli iskrcati djecu kada ih dovode u školu te uređenje staze do ulaza u školu
7. Izgradnja parka za pse na jednoj od predloženih lokacija K.Č. 1425/1 i 1447/1, 1580 ili 1577


3. Vijeće Mjesnog odbora Sloboština dostavlja u obrazloženju opis, lokaciju i katastarske čestice.

4. Ovaj Zaključak dostavlja se Vijeću Gradske četvrti Novi Zagreb – istok

Tijekom rasprave vijećnici su iznijeli prijedloge za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. god.

Nakon provedene rasprave, VMO Sloboština jednoglasno donosi:

[bookmark: _Hlk86097066]Z A K LJ U Č A K

o prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. god.

1. Vijeće Mjesnog odbora Sloboština raspravljalo je o prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. god. – naselje Sloboština

2. Vijeće Mjesnog odbora Sloboština donosi prijedloge Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. god:
1. Nastavljanje zamjene stare javne rasvjete LED rasvjetom
2. Održavanje orubnika od žardinjera i kockica u pješačkoj zoni na lokacijama:
3. Održavanje slivnika u cijelom naselju 

3. Vijeće Mjesnog odbora Sloboština dostavlja u obrazloženju opis, lokaciju i katastarske čestice

4. Ovaj Zaključak dostavlja se Vijeću Gradske četvrti Novi Zagreb – istok



[bookmark: _Hlk86092103]Ad. 4..  Prijedlozi za rebalans PKA 2021. godine u naselju Sloboština – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Danica Juričić Spasović, Josip Benko, Antonio Pavlečić

VMO raspravljalo je o pojedinačnim točkama rebalansa PKA 2021. godine u naselju Sloboština.

Tijekom rasprave, vijećnici su iznijeli 8 prijedloga za rebalans PKA 2021. godine, o kojima je provedeno glasovanje: 


1. Pješački prijelaz Varićakova - Zahradnikova 

2. Zamjena starih, drvenih i dotrajalih koševa za smeće, novima (zatvorenog tipa)

3. Postavljanje novih koševa za smeće (zatvorenog tipa)

4. [bookmark: _Hlk86092794]Premještanje klupe 

5. [bookmark: _Hlk86092913]Zamjena dotrajale drvene oglasne ploče

6. [bookmark: _Hlk86092964]Zamjena ležećih uspornika kod škole 

7. [bookmark: _Hlk86093061]Postavljanje novih klupa

8. [bookmark: _Hlk86091754]Postavljanje parkinga za bicikle tzv. klamerica



Nakon provedene rasprave, sa 7 glasova ZA usvojen je prijedlog 7.,
sa 6 glasova ZA i 1 SUZDRŽANI  usvojeni su prijedlozi 1. - 6. i sa 4 glasa ZA i 3 SUZDRŽANA usvojen je prijedlog 8. , te temeljem toga VMO Sloboština donosi:


Z A K LJ U Č A K

[bookmark: _Hlk86092203]o Prijedlozima za rebalans PKA 2021. godine u naselju Sloboština

1. Vijeće Mjesnog odbora Sloboština raspravljalo je o Prijedlozima za rebalans PKA 2021. godine u naselju Sloboština

2. Vijeće Mjesnog odbora Sloboština donosi prijedloge za rebalans PKA 2021. godine u naselju Sloboština:
1. Uređenje pješačkog prijelaza uz postavljanje dodatne rasvjete zbog smanjene vidljivosti
2. Zamjena starih, drvenih i dotrajalih koševa za smeće, novima (zatvorenog tipa ), na školskom igralištu i ispred glavnog ulaza u školu
3. Postavljanje novih koševa za smeće (zatvorenog tipa) na više lokacija u naselju Sloboština
4. Premještanje klupe iz Stjepana Gradića 7 - dvorišna strana ( park ), na lokaciju kraj autobusne stanice linije 219 - sjeverna strana, ispod drveća uz šetnicu
5. Zamjena dotrajale drvene oglasne ploče kraj ulaza u MO Sloboština novom i većom.
6. Zamjena ležećih uspornika kod škole sa crvenom uzdignutom plohom - zebrom, jer postojeći uspornici stvaraju veliku buku
7. Postavljanje novih klupa na školsko igralište i na šetnica sa sjeverne strane Bolšićeve ( potez od stanice autobusa linije 219.  u smjeru SR Njemačke)
8. Postavljanje parkinga za bicikle tzv. klamerica na više lokacija u naselju Sloboština

3. Vijeće Mjesnog odbora Sloboština dostavlja u obrazloženju opis i lokacije.

4. Ovaj Zaključak dostavlja se Vijeću Gradske četvrti Novi Zagreb – istok







Ad. 5. Rasprava o prijedlogu dodavanja novih lokacija za pokretne naprave za trgovinu na malo – zaključak, donosi se


Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Danica Juričić Spasović, Josip Benko, Antonio Pavlečić

Tijekom rasprave, vijećnici su iznijeli više prijedloga za nove lokacije za pokretne naprave za trgovinu na malo o kojima je provedeno glasovanje:
- Autobusna stanica linije 219 Bolšićeva, sjeverna strana (zadnja stanica linije 219) –  ( 1 mjesto ) – sezonsko voće – stand – 4 glasova ZA, 1 PROTIV, 2 SUZDRŽANA
-  Glavni trg u Sloboštini – ( 5 mjesta ) – sezonsko voće (4 mjesta), štand za umjetničke predmete (1 mjesto) – 6 glasova ZA, 1 SUZDRŽAN
-  Ispred Spara - plodine - peć ( 1 mjesto ) – 6 glasova ZA, 1 SUZDRŽAN
- Šetnica kod taksi stajalištakod Bolšićeve ulice – sezonsko voće (1 mjesto) – 6 glasova ZA, 1 SUZDRŽAN
- Šetnica kod SR Njemačke – kraj staza uz park koje vode prema Bolšićevoj, te križanje SR Njemačke i Bolšićeve kod staze koja vodi u Varićakovu – sezonsko voće – (2 mjesta) – 6 glasova ZA, 1 SUZDRŽAN
- ulazna šetnica u pješačku zonu u Sloboštinu kod križanja SR Njemačke i Vatikanske ulice kod tri betonska bloka – sezonsko voće (1 mjesto)- 6 glasova ZA, 1 SUZDRŽAN
- Bolšićeva kod taksi stajališta – automat za brzo fotografiranje i prodaju karata (1 mjesto) – 3 glasa ZA, 2 SUZDRŽANA, 2 PROTIV

Nakon provedenog glasovanja, VMO Sloboština donosi 

Z A K LJ U Č A K

o prijedlogu dodavanja novih lokacija za pokretne naprave za trgovinu na malo

1. Vijeće MO Sloboština raspravljalo je o prijedlogu novih lokacija za pokretne naprave za trgovinu na malo

2. VMO donosi zaključak kojim predlaže nove lokacije za pokretne naprave za trgovinu na malo kako slijedi:

1. Autobusna stanica linije 219 Bolšićeva, sjeverna strana (zadnja stanica linije 219) –  ( 1 mjesto ) – sezonsko voće – štand 
2. Glavni trg u Sloboštini – ( 5 mjesta ) – sezonsko voće (4 mjesta), štand za umjetničke predmete (1 mjesto) 
3. Ispred Spara - plodine - peć ( 1 mjesto ) 
4. Šetnica kod taksi stajališta kod Bolšićeve ulice – sezonsko voće (1 mjesto) - štand
5. Šetnica kod SR Njemačke – kraj staza uz park koje vode prema Bolšićevoj, te križanje SR Njemačke i Bolšićeve kod staze koja vodi u Varićakovu – sezonsko voće – (2 mjesta) 
6. ulazna šetnica u pješačku zonu u Sloboštinu kod križanja SR Njemačke i Vatikanske ulice kod tri betonska bloka – sezonsko voće (1 mjesto)

3. Ovaj Zaključak dostavlja se Vijeću Gradske četvrti Novi Zagreb – istok





Ad. 6. Rasprava o osnivanju radnih tijela – zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Srećko Krivić, Darko Konjiković, Martina Hegedušić, Danica Juričić Spasović, Josip Benko, Antonio Pavlečić

Nakon provedene rasprave, VMO Sloboština jednoglasno donosi zaključak:

Z A K LJ U Č A K

 o osnivanju i imenovanju povremenih radnih tijela VMO Sloboština

1. Vijeće Mjesnog odbora Sloboština imenuje radno tijelo za pješačke zone u naselju Sloboština u sljedećem sastavu:
1. Martina Hegedušić – predsjednica
2. Josip Benko – zamjenik
3. Danica Spasović Juričić

2. Vijeće Mjesnog odbora Sloboština imenuje radno tijelo za rekonstrukciju školskog igrališta/ŠRC Sloboština u sljedećem sastavu:
1. Josip Benko – predsjednik
2. Antonio Pavlečić – zamjenik
3. Darko Konjiković
4. Srećko Krivić

3. Vijeće Mjesnog odbora Sloboština imenuje radno tijelo za čistoću i odvoz otpada u naselju Sloboština u sljedećem sastavu:
1. Antonio Pavlečić – predsjednik
2. Darko Konjiković- zamjenik
3. Srećko Krivić
4. Martina Hegedušić

4. Ovaj Zaključak dostavlja se Vijeću gradske četvrti Novi Zagreb - Istok




Ad. 7.  Rasprava o inicijativi za postavljanje kamera na ulazu u pješačke zone u naselju Sloboština – zaključak, donosi se

Predsjednik je dao riječ vijećniku Srećku Kriviću kao predlagatelju ove točke dnevnog reda da usmeno upozna Vijeće sa predmetom rasprave.

U raspravi sudjeluju: Goran Ratković, Srećko Krivić, Antonio Pavlečić

Rasprava se nastavila na tematiku regulacije pješačkih zona u naselju Sloboština sa prijašnjih sjednica, gdje je VMO u komunikaciji sa predstavnicima MUP-a, te predstavnika prometnih redara, zaključilo da je najbolji način i pristup tom problemu, uvođenje kamera u pješačke zone. Također je formirano radna tijelo unutar VMO  koje će se specijalizirano baviti pješačkim zonama u naselju Sloboština.

 Nakon provedene rasprave, VMO Sloboština sa 7 glasova „ZA“ :

Z A K LJ U Č A K

o raspravi o inicijativi za postavljanje kamera na ulazu u pješačke zone u naselju Sloboština

1. Vijeće Mjesnog odbora Sloboština raspravljalo je o inicijativi za postavljanje kamera na ulazu u pješačke zone u naselju

1. Vijeće Mjesnog odbora Sloboština donosi zaključak, kojim nastavlja inicijativu o postavljanju kamera u pješačke zone, formiranjem radnog tijela, specijaliziranog za tu tematiku.

1. Ovaj Zaključak dostavlja se Vijeću Gradske četvrti Novi Zagreb-istok



Ad. 8. Rasprava o regulaciji prometa na raskrižju Ul. SR Njemačke-Bolšićeva-Hribarov Prilaz- zaključak, donosi se

Članovi Vijeća od Predsjednika usmeno su informirani o predmetu rasprave.

U raspravi sudjeluju: Goran Ratković, Martina Hegedušić, Antonio Pavlečić

Vijećnik Antonio Pavlečić napomenuo je da je VMO Sloboština već raspravljalo na ovu temu 17.05.2019. i donijelo Zaključak koji je bio upućen na II. postaju prometne policije i Gradu Zagrebu, Sektoru za promet ali se nikada nisu očitovali Vijeću. 

Nakon provedene rasprave, VMO Sloboština jednoglasno donosi:

ZAKLJUČAK

o regulaciji prometa na raskrižju Ul. SR Njemačke-Bolšićeva-Hribarov Prilaz

1. VMO Sloboština raspravljalo je o regulaciji prometa na raskrižju Ul. SR Njemačke-Bolšićeva-Hribarov Prilaz i potrebom za postavljanje semafora za regulaciju lijevog skretanja iz Bolšićeve ulice u SR Njemačke zbognepreglednosti, učestalih prometnih nezgoda na tom križanju od kojih su neke završile smrtnim ishodom i nepreglednosti raskrižja. 
2. VMO Sloboština donosi zaključak kojim traži uvođenje regulacije prometa na križanju ulice SR Njemačke, Bolšićeve ulice i Hribarovog prilaza na način da vozila koja skreću lijevo iz Sloboštine u SR Njemačke u smjeru sjevera imaju svoj program kretanja odnosno da vozila iz suprotnog smjera kojima sijeku put imaju crveno svjetlo dok vozila iz Sloboštine imaju zeleno dok skreću lijevo. 

3. Ovaj Zaključak dostavlja se Vijeću gradske četvrti Novi Zagreb - Istok





Ad. 9. Dedović Srećko – kupnja zemljišta, k.č.1951, k.o. Zaprudski otok– zaključak, donosi se

Članovi Vijeća su pismeno i usmeno informirani o predmetu rasprave. Predsjednik je nakon uvoda u temu usmeno izvijestio vijećnike da je od ureda Gradske samouprave na vrijeme zatražio kontakt telefonski broj g. Srećka Dedovića, kako bi iz prve ruke saznao više o njegovom motivu kupovine ove parcele, te o planiranoj budućoj namjeni, ali kontakt nije dobio na vrijeme, te nije bio u mogućnosti kontaktirati g. Srećka Dedovića prije sjednice. Vijećnik Srećko Krivić je, također, izrazio nedoumicu oko namjene navedene parcele ukoliko se ona proda. Svi ostali vijećnici su se složili oko toga s obzirom da , trenutno, ta parcela služi kao odlagalište starih karoserija od auta i sličnog metalnog otpada. Vijećnik Antonio Pavlečić predložio da bi se ta parcela mogla i urediti kao park ili druga površina javne namjene..

U raspravi sudjeluju: Srećko Krivić, Antonio Pavlečić, Goran Ratković

Vijeće Mjesnog odbora Sloboština sa 3 glasa protiv i 4 suzdržana glasa donosi

Z A K LJ U Č A K

o raspravi o kupnji zemljišta, k.č.1951, k.o. Zaprudski otok - Dedović Srećko

1. Vijeće Mjesnog odbora Sloboština raspravljalo je o kupnji zemljišta, k.č.1951, k.o. Zaprudski otok.
 
2. Vijeće Mjesnog odbora Sloboština je zaključilo da ne može donijeti zaključak oko ove točke jer ima premalo informacija o motivu kupnje i namjerama potencijalnog budućeg vlasnika oko buduće namjene ove parcele. Također, VMO Sloboština traži da se organizira sastanak sa zainteresiranim kupcem, g. Srećkom Dedovićem, gdje bi on iz prve ruke dao gore navedene informacije koje trenutno, nemamo, a od velike su važnosti oko zauzimanja stava po ovom pitanju.
 
3. Ovaj Zaključak dostavlja se Vijeću Gradske četvrti Novi Zagreb-istok.



Ad. 10. Pitanja, prijedlozi, obavijesti

Obzirom da je Popis stanovništva produljen, ali u smanjenom obliku, vijećnici su dogovorili da će nastaviti sa redovnim dežurstvima prema ranije utvrđenom rasporedu. Ukoliko se ubuduće pokaže da neće biti odaziva građana, razmatrat će se smanjenje učestalosti dežurstva. Dogovoreno je da će 21.10. dežurati vijećnici Goran Ratković i Martina Hegedušić.
Nadalje Predsjednik je obavijestio vijećnike da se ove godine neće organizirati Advent u Sloboštini obzirom na pandemiju bolesti Covid-19 i zbog manjka financijskih sredstava. 
Vezano uz deratizaciju Predsjednik je obavijestio da se još uvijek čeka odgovor od nadležnog gradskog ureda. 
Predloženo je i da se zaključci i zapisnici sa sjednica prosljeđuju mailom predstavnicima stanara te da se pokuša stupiti u kontakt sa svim predstavnicima stanara. 
Vijećnik Josip Benko izrazio je žaljenje što neki od vijećnika nisu došli na Memorijalni nogometni turnir Hrvoje Pandža koji je organizirala Nezavisna lista Sloboština sa vijećnikom Antonijom Pavlečićem. 

 


Obzirom da više nije bilo pitanja i prijedloga predsjednik Vijeća zaključuje sjednicu u 22:00 sati.

